Στις Μαλδίβες, που είναι Προεδρική Δημοκρατία, διεξάγονται εκλογές για τον Πρόεδρο της Δημοκρατίας και για το Κοινοβούλιο.Το Κοινοβούλιο αποτελείται από 50 μέλη, η θητεία των οποίων διαρκεί 5 χρόνια. Ως τον Ιούνιο του 2005 δεν επιτρεπόταν να υπάρχουν πολιτικά κόμματα. Το πρώτο Σύνταγμα άρχισε να ισχύει στις 2 Δεκεμβρίου του 1932 και το δεύτερο ψηφίστηκε το 2008.

Πρόσφατες εκλογές
-----------------

Προεδρικές εκλογές
------------------

### 2018

Κύριο λήμμα: Προεδρικές εκλογές στις Μαλδίβες (2018)
Στις πιο πρόσφατες προεδρικές εκλογές, που διεξήχθησαν σε έναν γύρο τον Σεπτέμβριο του 2018, ο υποψήφιος της αντιπολίτευσης, Ιμπραΐμ Σολίχ κατήγαγε απρόσμενη νίκη επί του κατόχου της προεδρίας, Αμπντάλα Γιαμίν.

### 2013

Ο πρώτος γύρος των προεδρικών εκλογών διεξήχθη στις 7 Σεπτεμβρίου 2013 και κανείς υποψήφιος δεν συγκέντρωσε το απαιτούμενο ποσοστό για να εκλεγεί. Ένας δεύτερος γύρος ορίστηκε για τις 28 Σεπτεμβρίου, όμως μία ημέρα πριν, το Ανώτατο Δικαστήριο διέταξε την επ΄ αόριστο αναβολή του δευτέρου γύρου. Η επανάληψη του πρώτου γύρου έγινε στις 9 Νοεμβρίου 2013. Ο πρώην πρόεδρος και ηγέτης του Δημοκρατικού Κόμματος των Μαλδίβων Μοχάμεντ Νασίντ προηγήθηκε στον πρώτο γύρο με 46,6% των ψήφων και ηττήθηκε στον δεύτερο γύρο με τον Αμπντουλάχ Γιαμίν, από το Προοδευτικό Κόμμα των Μαλδίβων, ο οποίος συγκέντρωσε στον πρώτο γύρο 29,8%. Ο δεύτερος γύρος, ο οποίος θα διεξαγόταν στις 10 Νοεμβρίου, ανεστάλη με απόφαση του Ανωτάτου Δικαστηρίου. Στις 16 Νοεμβρίου διεξήχθη ο 2ος και τελικός γύρος, με νικητή το Γιαμίν, αδερφό του πρώην προέδρου Μαουμούν Αμπντούλ Γκαγιούμ. Ο Γιαμίν ορκίστηκε πρόεδρος την επομένη.

Αποτελέσματα
------------

| Υποψήφιος | Κόμμα | Πρώτος γύρος (ακυρωθείς) | Πρώτος γύρος (9 Νοεμβρίου) | Δεύτερος γύρος (16 Νοεμβρίου) |
| --- | --- | --- | --- | --- |
| Ψήφοι | % | Ψήφοι | % | Ψήφοι | % |
| Μοχάμεντ Νασίντ | Δημοκρατικό Κόμμα των Μαλδίβων | 95.224 | 45,45 | 96.764 | 46,93 | 105.181 | 48,61 |
| Αμπντάλα Γιαμίν | Προοδευτικό Κόμμα των Μαλδίβων | 53.099 | 25,35 | 61.278 | 29,72 | 111.203 | 51,36 |
| Κασίμ Ιμπραχίμ | Κόμμα Jumhooree | 50.422 | 24,07 | 48.131 | 23,35 |
| Μοχάμεντ Γουαχίντ Χασάν | Ανεξάρτητος | 10.750 | 5,13 |  |
| Άκυρα/λευκά | 2.395 | – | 2.331 | – | 2.237 | - |
| **Σύνολο** | **211.890** | **100** | **208.504** | **100** |
| Εγγεγραμμένοι/συμμετοχή | 239.593 | 88,44 | 239.105 | 87,20 | 239.165 | 91,41 |
| Πηγή: Κυβέρνηση των Μαλδίβων Αρχειοθετήθηκε 2013-09-27 στο Wayback Machine. Κυβέρνηση των Μαλδίβων Αρχειοθετήθηκε 2013-11-12 στο Wayback Machine. |

### 2008

Στις 8 Οκτωβρίου του 2008 διεξήχθησαν οι πρώτες προεδρικές εκλογές στην ιστορία της χώρας με δημοκρατικό σύστημα και τη συμμετοχή περισσοτέρων του ενός υποψηφίων. Οι εκλογές θεωρήθηκαν δοκιμασία για το καθεστώς του Μαουμούν Αμπντούλ Γκαγιούμ, του επί 30 χρόνια ηγέτη της χώρας. Ένας από τους 5 ακόμα υποψηφίους , ο πρώην πολιτικός κρατούμενος, Μοχάμεντ Νασίντ από το Δημοκρατικό Κόμμα των Μαλδίβων, ήρθε δεύτερος στον πρώτο γύρο των εκλογών και θα αναμετρηθεί με τον Γκαγιούμ σε δεύτερο γύρο, σύμφωνα με τα πρώτα αποτελέσματα (40% έλαβε ο Γκαγιούμ και 26 ο Νασίντ). Κατά τη διεξαγωγή του πρώτου γύρου των εκλογών, εκτός από τη βροχή, συνέβησαν πολλά απρόοπτα, καθώς χιλιάδες ψηφοφόροι δεν έβρισκαν τα ονόματά τους στους εκλογικούς καταλόγους, ενώ στελέχη της αντιπολίτευσης κατηγόρησαν την κυβέρνηση για *εκλογομαγείρεμα*. 
 Στο δεύτερο γύρο των προεδρικών εκλογών, ο οποίος διεξήχθη στις 28 Οκτωβρίου, κέρδισε ο Μοχάμετ Νασίντ με 53,65% των ψήφων, έναντι 45,32% του Μαουμούν Αμπντούλ Γκαγιούμ. Ο Νασίντ ορκίστηκε στις 11 Νοεμβρίου του 2008. Ο Δρ Μοχάμετ Γουαχίντ Χασάν εξελέγη και ανέλαβε πρώτος εκλεγμένος αντιπρόεδρος.

| Προεδρικές εκλογές 2008 |
| --- |
| Κόμμα | Υποψήφιος | Συνυποψήφιος | Πρώτος γύρος | Δεύτερος γύρος |
| Ψήφοι | Ποσοστό | Ψήφοι | Ποσοστό |
|  | Δημοκρατικό Κόμμα των Μαλδίβων | Μοχάμετ Νασίντ | Μοχάμετ Χασάν Μανίκ | 44.293 | 24,91% | 97.222 | 53,65% |
|  | Κόμμα Ντιβέχι Ραγιτούνγκε (*Dhivehi Rayyithunge*) | Μαουμούν Αμπντούλ Γκαγιούμ (εν ενεργεία πρόεδρος την περίοδο διεξαγωγής των εκλογών) | Αχμέτ Τασμίν Άλι | 71.731 | 40,34% | 82.121 | 45,32% |
|  | ανεξάρτητος | Χασάν Σαΐντ | Αχμέτ Σαχίντ | 29.656 | 16,66% |
|  | Ρεπουμπλικανικό Κόμμα | Κασίμ Ιμπραχίμ | Αχμέτ Αλί Σαγουάντ | 27.128 | 15,24% |  |
|  | Ισλαμικό Δημοκρατικό Κόμμα | Ουμάρ Νασίρ | Αχμέτ Ριζουί | 2.472 | 1,39% |
|  | Σοσιαλιστικό Φιλελεύθερο Κόμμα | Ιμπραχίμ Ισμαήλ | Φατιμάτ Ναχίντ Σακίρ | 1.382 | 0,78% |
| Άκυρα / λευκά ψηφοδέλτια | 1.232 | 0,69% |  |  |
| **Σύνολο** | 177.959 | **100,00%** |  | **100,00%** |
| Συμμετοχή 85,45% |  |  |

Βουλευτικές εκλογές
-------------------

Η Εθνοσυνέλευση (Majlis) απαρτίζεται από 50 μέλη, εκ των οποίων τα 42 εκλέγονται με καθολική ψηφοφορία από το λαό σε διπλοεδρικές εκλογικές περιφέρειες και τα οκτώ διορίζονται από τον Πρόεδρο.

### 2019

Οι πιο πρόσφατες εκλογές διεξήχθησαν στις 6 Aπριλίου 2019.

### 2005

Οι εκλογές του 2005 έγιναν στις 22 Ιανουαρίου.
**Εθνοσυνέλευση (Majlis), 22 Ιανουαρίου 2005**

ε • σ | Υποψήφιοι | Έδρες |
| --- | --- |
| Ανεξάρτητοι προσκείμενοι στην κυβέρνηση | 28 |
| Ανεξάρτητοι υποστηριζόμενοι από το Δημοκρατικό Κόμμα των Μαλδίβων | 10 |
| Λοιποί | 2 |
| Διορισμένα μέλη | 8 |
| **Σύνολο** (συμμετοχή ) | **48** |
| Πηγή: Adam Carr, Εκλογικό αρχείο |

### 2009

Οι πρώτες δημοκρατικές βουλευτικές εκλογές διενεργήθηκαν στις 9 Μαΐου του 2009. Χρησιμοποιείται το σύστημα των συμμαχιών. (bloc voting system). Σύμφωνα με τα πρώτα αποτελέσματα, το κυβερνών Δημοκρατικό Κόμμα των Μαλδίβων του προέδρου Νασίντ δεν κατάφερε να εξασφαλίσει αυτοδυναμία 39 εδρών, καθώς αναμενόταν να πάρει 31 έδρες έναντι 24 για το Λαϊκό Κόμμα των Μαλδίβων. Τα προγνωστικά αυτά διαψεύστηκαν καθώς τα επίσημα προκαταρκτικά αποτελέσματα έδειξαν ότι το Λαϊκό Κόμμα του πρώην προέδρου Μαουμούν Αμπντούλ Γκαγιούμ κέρδισε 28 έδρες επί συνόλου 77 στο Κοινοβούλιο, έναντι 26 για το Δημοκρατικό Κόμμα του προέδρου Νασίντ.

**Συνέλευση (Majlis) των Μαλδίβων, 9 Μαΐου 2009**

ε • σ | Κόμματα | Έδρες | Ψήφοι |
| --- | --- | --- |
| Κόμμα *Dhivehi Rayyithunge* | 28 | 36,84% |
| Μαλδιβιανό Δημοκρατικό Κόμμα | 25 | 32,89% |
| Λαϊκή Συμμαχία | 7 | 9,21% |
| Κόμμα Ντιβέχι Κάουμεε (Dhivehi Qaumee) | 2 | 2,63% |
| Κόμμα Δικαιοσύνης | 1 | 1,32% |
| Ανεξάρτητοι | 13 | 17,11% |
| Σύνολο | **77** |
| Πηγή: Εκλογική Επιτροπή των Μαλδίβων  |

### 2014

Κύριο λήμμα: Βουλευτικές εκλογές στις Μαλδίβες 2014

Παραπομπές
----------

1. ↑  «Maldives cancels presidential run-off election». reuters. Αρχειοθετήθηκε από το πρωτότυπο στις 27 Σεπτεμβρίου 2013. Ανακτήθηκε στις 27 Σεπτεμβρίου 2013.
2. ↑  «DG Roundup». IFES. 16–22 Οκτωβρίου 2013.
3. ↑  «Σε δεύτερο γύρο εκλογών πηγαίνει ο πρώην πρόεδρος των Μαλδίβων, Νασίντ». in.gr. 9 Νοεμβρίου 2013.
4. ↑  «Μαλδίβες: Αναστολή β' γύρου προεδρικών εκλογών». Ελευθεροτυπία (ηλεκτρονική έκδοση). Ανακτήθηκε στις 10 Νοεμβρίου 2013.
5. ↑  «Maldives votes in first democratic elections». CNN. 8 Οκτωβρίου 2008.
6. ↑  «Γεγονός οι πρώτες ελεύθερες εκλογές στις Μαλδίβες». Καθημερινή. 17 Σεπτεμβρίου 2008. [*νεκρός σύνδεσμος*]
7. ↑  Evans, Judith (2008-10-09). «Early Morning Unofficial Results Suggest Gayoom-Anni Runoff». *Minivan Daily*. Αρχειοθετήθηκε από το πρωτότυπο στις 2008-10-10.. Ανακτήθηκε στις 2008-10-09.
8. ↑  «Ουρές στις Μαλδίβες για τις πρώτες δημοκρατικές προεδρικές εκλογές». Το Βήμα. 9 Οκτωβρίου 2008. [*νεκρός σύνδεσμος*]
9. ↑  «Presidential Election 2008». *Miadhu Daily*. 2008-10-08. Αρχειοθετήθηκε από το πρωτότυπο στις 2008-10-14.. Ανακτήθηκε στις 2008-10-08.
10. ↑  «Tap as Maldives Elections». Associated Press μέσω Yahoo!. 9 Μαΐου 2009. [*νεκρός σύνδεσμος*]
11. ↑  «Report: No outright majority in Maldives election». Jerusalem Post. 11 Μαΐου 2009. [*νεκρός σύνδεσμος*]
12. ↑  «Maldives opposition wins narrow lead in poll». Taiwan News. 13 Μαΐου 2009. [*νεκρός σύνδεσμος*]

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| π • σ • ε
Εκλογές στην Ασία |
| --- |
|  |
| Ανεξάρτητα κράτη | 
* Αίγυπτος
* Αζερμπαϊτζάν
* Ανατολικό Τιμόρ
* Αρμενία
* Αφγανιστάν
* Βιετνάμ
* Βόρεια Κορέα
* Γεωργία
* Ηνωμένα Αραβικά Εμιράτα
* Ιαπωνία
* Ινδία
* Ινδονησία
* Ιορδανία
* Ιράκ
* Ιράν
* Ισραήλ
* Καζακστάν
* Καμπότζη
* Κατάρ
* ΛΔ Κίνας
* Κιργιζία
* Κουβέιτ
* Κύπρος
* Λάος
* Λίβανος
* Μαλαισία
* Μαλδίβες
* Μιανμάρ
* Μογγολία
* Μπαγκλαντές
* Μπαχρέιν
* Μπουτάν
* Μπρουνέι
* Νεπάλ
* Νότια Κορέα
* Ομάν
* Ουζμπεκιστάν
* Πακιστάν
* Ρωσία
* Σαουδική Αραβία
* Σιγκαπούρη
* Σρι Λάνκα
* Συρία
* Ταϊλάνδη
* Τατζικιστάν
* Τουρκία
* Τουρκμενιστάν
* Υεμένη
* Φιλιππίνες
 |
|  |
| Κράτη με περιορισμένη αναγνώριση | 
* Αμπχαζία
* Ναγκόρνο-Καραμπάχ
* ΤΔΒΚ
* Παλαιστίνη
* Νότια Οσετία
* Δημοκρατία της Κίνας (Ταϊβάν)
 |
|  |
| Εξαρτημένα και άλλα εδάφη | 
* Βρετανικό Έδαφος Ινδικού Ωκεανού
* Νησί των Χριστουγέννων
* Νησιά Κόκος
* Χονγκ Κονγκ
* Μακάου
 |

 |